Okresná organizácia 
Jednoty dôchodcov na Slovensku
Žilina      

Rokovací poriadok  Snemu OO JDS Žilina
                                             
				         Článok I.
                                      Základné ustanovenie
1/ Okresný snem je najvyšším orgánom OO JDS Žilina. Koná sa raz za štyri roky.
2/ Rokovanie snemu sa riadi programom a rokovacím poriadkom snemu. Snem je uznášania schopný, ak je prítomná nadpolovičná väčšina delegovaných zástupcov členskej základne zo ZO JDS.
3/ Pracovnými orgánmi snemu sú:
a/ pracovné predsedníctvo
b/ mandátová , volebná a návrhová komisia
4/ Rokovanie snemu riadi pracovné predsedníctvo, ktoré zvolí snem. Je zložené z predsedu OO JDS, podpredsedu, navrhnutých delegátov OO JDS a hostí.
5/ Rokovanie snemu otvorí predseda OO JDS, ktorý predloží delegátom na schválenie program snemu a návrh na zloženie pracovného predsedníctva, návrh na schválenie mandátovej, volebnej a návrhovej komisie. Rokovanie ďalej vedie predsedajúci snemu, ktorý je člen pracovného predsedníctva.
6/ Okresný snem volí a schvaľuje:
a) predsedu, podpredsedu a členov okresného predsedníctva, členov rady OO JDS v počte podľa schváleného organizačného poriadku okresnej organizácie.
b) členov revíznej komisie
c) volí zo svojich členov zástupcov do krajskej Rady JDS podľa stanoveného kľúča krajskej organizácie JDS
d) volí delegátov na krajský snem JDS podľa stanoveného kľúča krajskej organizácie JDS
e) schvaľuje organizačný poriadok OO JDS, rokovací a volebný poriadok snemu na volebné obdobie
f) berie na vedomie správu predsedu o činnosti a plnení úloh OO JDS, správu revíznej komisie, schvaľuje základné smery činnosti a hlavné úlohy na budúce obdobie, schvaľuje uznesenie snemu
                                        
					Článok II.
                                     Pracovné komisie snemu
1/ Snem volí pracovné komisie. Komisie zo svojho stredu volia predsedu, ktorý riadi ich činnosť.
2/ Mandátová komisia má 3 členov. Overuje platnosť mandátov delegátov a predkladá snemu správu o počte prítomných delegátov s konštatovaním, či je alebo nie je  snem uznášania schopný.
3/ Volebná komisia má 3 členov. Riadi sa volebným poriadkom, ktorý schválil snem.
4/ Návrhová komisia má 3 členov, spracúva pripomienky delegátov k návrhu uznesenia snemu. Predkladá snemu na schválenie návrh na uznesenie.

                                                  Článok III.
                                                  Diskusia
1/ Dĺžka diskusného príspevku je max. 2 minúty, ak snem na návrh delegátov neurčí inak. Delegát môže vystúpiť k predloženému materiálu len raz.
2/ Na vystúpenie predrečníkov možno reagovať faktickou pripomienkou, ktorá trvá max. 1 minútu.
3/ Pracovné predsedníctvo môže rozhodnúť o skončení diskusného príspevku, ak nie je zameraný na vecné problémy bodu rokovania, alebo ak diskutujúci prekročí časový limit.
4/ Delegáti majú právo neprednesené diskusné príspevky odovzdať pracovnému predsedníctvu, ktoré zabezpečí, aby boli zaradené do protokolu snemu.
                                              Článok IV.
                                      Hlasovanie a voľby  
1/ Hlasovacie právo majú delegovaní zástupcovia  zvolení v základných organizáciach na HČS prezentovaní na sneme. Každý delefovaný člen okresného snemu má jeden hlas. Hlasuje sa aklamačne, zdvihnutím ruky.
2/ Na prijatie rozhodnutia je potrebný súhlas nadpolovičnej väčšiny prítomných delegátov.
3/ Voľby riadi volebná komisia, podľa Volebného poriadku, ktorý schválil snem.
					Článok V.
                                      Záverečné ustanovenie
1/ O priebehu snemu sa vyhotoví protokol /zápisnica/, ktorého súčasťou sú aj neprednesené diskusné príspevky, správa mandátovej a volebnej komisie, uznesenie snemu a schválené dokumenty.                                                                       

